आधार प्रमाणीकरण को लेकर जारी दिक्कतों का शिकार सिर्फ आप नहीं बल्कि सुप्रीम कोर्ट के जज का परिवार भी हुआ है। सुप्रीम कोर्ट में आधार कार्ड की संवैधानिक वैधता को चुनौती देने वाली याचिका पर सुनवाई के दौरान जज ने आपबीती बताई। जस्टिस डी चंद्रचूड़ ने कहा-उनकी मां अल्जाइमर से परेशान हैं, उन्हें आधार के चलते पेंशन मिलने में दिक्कत हुई।जस्टिस चंद्रचूड़ सुप्रीम कोर्ट की संवैधानिक पीठ के उन पांच जजों में शामिल है, जो आधार कार्ड की वैधता को चुनौती देने वाली याचिका की सुनवाई कर रहे हैं।